0315.xml
دپیکا پڈوکون نے فلم ’’پیکو‘‘ کے لئے بنگالی زبان سیکھنا شروع کردی
ممبئی ۔24 نومبر (اے پی پی) بالی وڈ اداکارہ دپیکا پڈوکون نے فلم پیکو کے لئے بنگالی زبان سیکھنا شروع کردی۔ دپیکا جس نے فلم ہیپی نیوایئر کے لئے مہارشٹرین لہجے کو اپنانے کے لئے خاص تربیت حاصل کی تھی اب نئی فلم ’’پیکو‘‘ کے لئے بنگالی زبان سیکھنا شروع ہوگئی ہیں جس کے لئے ڈائریکٹر شوجیت سرکار نے خصوصی ورکشاپس شروع کی ہیں ۔ بنگالی سیکھنے کے لئے ان کو معروف اداکارہ موسمی چٹر جی کی خدمات حاصل ہیں ‘ دپیکا شوٹنگ کے دوران بھی ان سے مدد لیتی ہے ‘ دپیکا نے کہا کہ بنگالی ایک نرم اور پیاری زبان ہے اور مجھے اس کے سیکھنے کا تجربہ بے حد بھارہا ہے۔ فلم پیکو کی مرکزی کاسٹ میں امیتابھ بچن بھی شامل ہیں جو کہ فلم میں دپیکا کے والد بنیں گے۔
APP
24.11.14
0315p.xml
بنگا لن کے روپ سے شائقین کو متاثر کروں گی ،دیپکا
ممبئی(وقت نیوز)بالی وڈ کی اداکارہ دیپیکا پدوکون کا کہنا ہے کہ بنگالی سیکھنے کا تجربہ یادگار ہے۔میں بنگالن کے روپ سے شائقین کو متاثر کروں گی۔انہوں نے مڈ ڈے سے انٹرویو میں کہا کی بنگالی سیکھنے کا تجربہ یادگار ہے۔میں نے فلم " پیکو" کے لئے بنگالی سیکھی ہے۔"چنائی ایکسپریس"میں تامل ،"رام لیلا"میں گجراتی لڑکی کا کردار کرنے والی دیپیکا ان نئی فلم "پیکو" کے لئے بنگالن کے روپ میں نظر آئیں گی۔شوجت سرکار کی ہدایتکاری میں بننے والی فلم " پیکو" میں امیتابھ بچن ،دیپیکا کے والد کا کردار کریں گے۔دیپیکا نے مزید کہا کہ میں سوچ سمجھ کر سکرپٹ سائن کرتی ہوں۔میں کرداروں کے انتخاب میں محتاط ہوں۔میں جس موڑ پر اس وقت کوئی غلطی نہیں کرنا چاہتی۔میں اپنی ساکھ کو مزید بہتر کرنا چاہتی ہوں۔میری پہلی فلم "اوم شانتی اوم"تھی۔اس کی ریلیز کو سات برس گزر چکے ہیں ۔مجھے اس فلم کی کامیابی نے اچھا پلیٹ فارم دیا اور اس کے بعد مجھے بہت سے پراجیکٹس ملے۔میں آج جس بھی پرا جیکٹ پر کام کرتی ہوں وہ بہت اچھا بزنس کرتی ہے اورسو یا دو سو کروڑ کلب میں شامل ہوتی ہے۔میری آج کامیابی کی بڑی وجہ یہ ہے کہ میں نے اپنے برے وقت سے بہت کچھ سیکھا ہے۔میں عرفان خان اور امتیاز علی کی فلم"تماشہ" کے علاوہ سنجے لیلا بھنسالی فلم "باجی راؤ مستانی "کر رہی ہوں۔میں نے کبھی کسی کی زندگی میں مداخلت نہیں کی ۔مجھے یہ اچھا نہیں لگا۔
daily_waqt
25.11.14